**RÉSZVÉTELI FELHÍVÁS**

**Az AGRÁRMARKETING CENTRUM NONPROFIT KFT. (AMC) NEMZETI STANDJÁRA**

**A FRUIT LOGISTICA, Berlin Nemzetközi Gyümölcs- és Zöldség-marketing Szakkiállításon**

**MESSE BERLIN, 2018. FEBRUÁR 7-9.**




****


**Áttekintés**

3100 kiállító, 75 ezer látogató aknázta ki üzleti sikereket jelentő lehetőségeit zöldség-gyümölcs témában a legutóbbi Fruit Logisticán. A szakkiállítás felöleli a friss termék szektor összes vetületét és világpiaci résztvevőit, komplett áttekintést kínál az innovációkról, termékekről, szolgáltatásokról a kereskedelem minden szintjén. Kiváló kapcsolatteremtési platform a termelők és a kereskedők döntéshozói számára. A zöldkínálat teljes értékteremtő láncolatának vállalkozásai – a globális szereplőktől a kis- és közepes kínálatot képviselőkig – a zöldség-gyümölcs ágazat teljes spektruma megfordul a rendezvényen. 2018-ban 26. alkalommal kerül megrendezésre. Tematika:

* Friss zöldség-gyümölcs
* Csonthéjasok és szárított gyümölcsök
* Csomagolás, címkézés
* Szállítás és logisztika
* Áruforgalom és raktározás
* Sajtó, média
* Internet és informatika
* Termesztéstechnológia, fajtabővítés

**Alaprajz**

****

**A magyar stand helye**

**Közösségi magyar részvétel**

Zöldség-gyümölcstermelő és kereskedő kiállítóink a nemzeti standon egységes, közösségi standrészt vagy egyéni, boxos megjelenést igényelhetnek. A megújult arculati elemekkel felépített standon résztvevő kb. 10 kiállítónak információs lehetőséget, közös tárgyalási felületet, míg a három egyéni kiállító számára szintén arculatos építésű, egyenként 9 m2-es, átlátszó paravánokkal elhatárolt területet biztosítunk az alábbiakban részletezett felszereltséggel. A 21. csarnokban 256 m2-es területet igazolt vissza a vásárigazgatóság: egy 72 m2-es sarokstandot, valamint egy 187 m2-es szigetstandot. Terveink szerint a kisebb standon kap helyet a Gyümölcsért saját installációval épülő standja, valamint egy 27 m2-es zárt tárgyaló és raktár blokk.



Egyéni kiállítóink saját grafikával és tárgyalófelülettel ellátott, elkülönített standrészt (boxot) igényelhetnek.

****

*A képek illusztrációk.*

**Megjelenési lehetőségek:**

1. **Közösségi kiállítóként való megjelenés: 390.000 Ft + ÁFA**

Tartalmazza:

* a közösségi stand elveivel egyező, minden kiállító részére egységes standrészt
* a funkcionális standberendezést: 75\*50\*100 cm-es információs pultot bárszékkel, konyha- és raktárhasználatot
* cégembléma és cégfelirat elhelyezését az installáción
* a vezeték nélküli internet használatát
* közös tárgyalási felületet
* alap standellátmányt (kávé, tea, üdítő, ásványvíz)
* standkatalógusban való megjelenést névvel, elérhetőséggel és termékkategória megjelöléssel
* építést, üzemeltetést és bontást
* modern, jól látható „MAGYARORSZÁG” feliratot, mely megkönnyíti a magyar stand megtalálását
* teljes körű szervezést és koordinálást az AMC felelős munkatársa által a kiállítás nyitása előtti szakaszban és a kiállítás üzemelése alatt a helyszínen is
* az AMC különböző kommunikációs csatornáin keresztül (honlap, hírlevél, Facebook, sajtóközlemény) a kiállítási megjelenésről tájékoztatást
* információt az utazási és szálláslehetőségekről

1. **Egyéni kiállítóként való megjelenés a nemzeti standon: 620.000 Ft + ÁFA**

Tartalmazza – az 1. kategóriánál felsoroltakat, továbbá:

* 9 m2-es boxot, átlátható paravánnal elválasztva a többi kiállító standrészétől. A box tartalma: ülőpad felnyitható tetővel (belseje tárolásra alkalmas), 1 db asztal, 2 db szék, 1 db pult (100/120\*50\*100 cm, látványhűtő mellett 75\*50\*100 cm), 2 db bárszék. Minden boxhoz tartozik egyik oldalán saját grafikával díszített, átvilágított, 60\*243 cm-es fogadófal, melynek másik, pult felőli oldala 2 db polccal van felszerelve

**Egyik kategória sem tartalmazza:**

* a céges képviselő(k) kiutazási költségeit, áruszállítást

**Kiegészítő szolgáltatások:**

* pultra helyezhető **digitális képkeret** bérlése: 10.000 Ft+ÁFA
* **dekorációs kellékek és kínáló eszközök** biztosítása: 10.000 Ft+ÁFA
* **standkatalógus extra bejegyzés**: képpel, maximálisan 800 karakter lektorált szöveggel: 5.000 Ft+ÁFA
* **opcionális, kiállításszervező által biztosított marketingszolgáltatás**:
* prémium bejegyzés a vásári katalógusban: 145.000 Ft+ÁFA
* színes logó megjelenítése a vásári katalógusban: 100.000 Ft+ÁFA

**Jelentkezési határidő:** 2017. november 24.

**Jelentkezés módja:**

Jelentkezési lap és regisztrációs űrlap visszaküldése

Jelentkezésük csak visszaigazolás után tekinthető elfogadottnak.

További információk: [www.fruitlogistica.com](http://www.fruitlogistica.com)

**Kereszturi Katalin**

*kiállításszervezési munkatárs*

Agrármarketing Centrum Nonprofit Kft.

E-mail: [kereszturi.katalin@amc.hu](mailto:kereszturi.katalin@amc.hu)